கேள்வி: கவிதா மகாஜன் - பிறப்பு பற்றி நீங்கள் என்ன அறிந்துள்ளீர்கள்?
பதில்: மகாஜன் மகாராட்டிரம் நாந்தேடு நகரில் 5 செப்டம்பர் 1967 அன்று பிறந்தார். இவர் மராத்தி விசுவகோசு முன்னாள் செயலாளர் எசு. டி. மகாஜனின் மகளும் ஓவியர் திரயம்பக் வசேகரின் பேத்தியும் ஆவார்.
கேள்வி: கவிதா மகாஜன் - இலக்கிய வாழ்க்கை பற்றி நீங்கள் என்ன அறிந்துள்ளீர்கள்?
பதில்: சமூக விடுதலை, பாகுபாட்டிற்கு எதிரான கருப்பொருள்களில் மகாஜன் எழுதத் தொடங்கினார். மகாஜனின் புத்தகம் ''பிர்'' என்பது இந்தியாவின் ஊராட்சி மன்றம் அமைப்பு செயல்படுத்தப்பட்ட பிறகு பெண் ஊராட்சி மன்றத் தலைவர்களும் அவர்களின் அனுபவங்களையும் பற்றிய கதைகளின் தொகுப்பாக அமைந்தது. அதே நேரத்தில் எயிட்சு நோயால் பாதிக்கப்பட்டவர்களின் வாழ்க்கையை விவரிக்க பின்னா' என்ற புத்தகத்தை'' எழுதினார். இரண்டு புத்தகங்களும் மூன்று நிலைகளில் பிரதிநிதித்துவ அரசியலை வெளிப்படுத்துகின்றன - ஊராட்சி போன்ற நிறுவனங்களில் ஒன்று, அரசு சாரா நிறுவனங்களில் ஊழல், மனித உறவுகளின் சிக்கல்கள் என்பதாகும். மகாஜனின் படைப்புகள் தாய்வழி அல்லது காதல் சார்ந்த விசயங்களை விட அரசியல், சமூக, பொருளாதார விசயங்களில் முக்கியத்துவம் செலுத்தியது. மகாஜனின் 2011 நாவல், ''குகோ'' மனிதனுக்கும் இயற்கைக்கும் இடையிலா உறவைக் குறித்துப் பேசியது. மேலும் இது ஒரு 'பல்லூடக நாவல்' என்று சந்தைப்படுத்தப்பட்டது. இது இயற்கையின் காட்சிகளுடன் ஒலிகளைக் கொண்ட ஓர் எண்ணிமக் காணொளி தட்டாக வெளிவந்தது. இதில் சில அசைவூட்டங்களும் அடங்கும். ''துலிச்சா அவாசு'' என்ற தலைப்பில் ஒரு தொகுப்பு உட்பட, இவர் தன்னுடைய கவிதைகளுக்காகவும் புகழ் பெற்றவர். இசுமத் சுகதாய் 17 சிறுகதைகளின் தொகுப்பான ''ராஜாய்'' என்ற மொழிபெயர்ப்பை உருது மொழியிலிருந்து மராத்திய மொழி மொழிபெயர்த்ததற்காக இவருக்கு சாகித்திய அகாதமி மொழிபெயர்ப்பு பரிசு (2011 வழங்கப்பட்டது. மகாஜன் குழந்தைகள் இலக்கியங்களையும் எழுதியுள்ளார். ''ஜோயனாச்சே ரங்கா'' என்ற சிறுகதைத் தொகுப்பையும் வெளியிட்டார். 2011-இல் வெளியான இந்தத் தொகுப்பு இவருக்கு 2013ஆம் ஆண்டிற்கான குழந்தைகள் இலக்கியத்திற்கான சசிகலாதாய் ஆகாசோ விருதைப் பெற்றுத் தந்தது ஏப்ரல் 2016-இல் மணிப்பால் பல்கலைக்கழகத்தில் இந்திய இலக்கியத் தலைவர் டோன்சி மாதவ் ஆனந்த் பை ஏற்பாடு செய்த ஒரு நிகழ்ச்சியில் இவர், "நான் ஒரு பெண், இதற்கு முன்பு நான் ஒரு மனிதன். அனைவரும் மனிதர்கள் என்றால், ஏன் பாகுபாடு? இது என் குழந்தைப் பருவத்திலிருந்தே என்னை வேட்டையாடும் ஒரு கேள்வி." எனப் பேசினார்.
கேள்வி: கவிதா மகாஜன் - இறப்பு என்பது என்ன?
பதில்: மகாஜன் செப்டம்பர் 27, 2018 அன்று செல்லாராம் நீரிழிவு மருத்துவமனையில் நிமோனியாவால் இறந்தார். இவருக்கு ஒரு மகள் உள்ளார்.